《山城》
宋代·吕本中

山城雨雪繁，春气来不早。思君如和风，未见意已好。

时蒙枉车骑，笑语得倾倒。我能知子贤，子亦怜我老。

旧交半鬼录，在者迹已扫。慨然念平生，令人恶怀抱。

相从饱吃饭，此计或未保。东游有前约，预恐别草草。

岂无一言赠，妙句写默藁。出户仰高山，犹堪慰枯槁。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。